Mislim da imamo kvorum u sali u ovom trenutku, hvala. Dame i gospodo, poštovane kolegice i kolege delegati, prisutni predstavnici Savjeta ministara i međunarodnih organizacija, poštovani predstavnici medija, srdačno vas pozdravljam i otvaram 11. sjednicu Doma naroda Parlamentarne skupštine BiH. Obavješten sam da je na sjednici prisutno 15 delegata, međutim koliko vidim, je su li svi delegati iz reda Bošnjaka prijavljeni za ... sjednici? Jesu. Kartica je ubačena je li tako? Zahvaljujem se. Znači, na sjednici je prisutno 15 delegata od kojih 5 iz bošnjačkog, 5 iz hrvatskog i 5 iz srpskog naroda. Za sjednicu predlažem sljedeći D n e v n i r e d: 1. Usvajanje zapisnika sa 9. i 10. sjednice Doma naroda; 2. Odgovori na delegatska pitanja i delegatska pitanja; 3. Prijedlog zakona o popisu stanovništva, domaćinstava i stanova u Bosni i Hercegovini 2011. godine, broj: 02-02-9-37/10, od 02.07.2010. (drugo čitanje), predlagač: Predstavnički dom; 4. Prijedlog zakona o dopuni Zakona o prekršajima broj: 01,02-02-1-26/11, od 20.12.2011., (prvo čitanje), predlagač: Savjet ministara BiH; 5. Izvještaj o radu Pravobranilaštva BiH za 2010. godinu, broj: 01,02-10-387-1/11, od 14.12.2011.; 6. Informacija o stanju i problemima u funkcioniranju Spoljnotrgovinske komore BiH, materijal Savjeta ministara BiH, broj: 01,02-28-911/11, od 07.09.2011.; 7. Imenovanje sekretara Doma naroda Parlamentarne skupštine BiH; 8. Izbor jednog predstavnika akademske zajednice u Komisiju za izbor i praćenje rada Agencije za prevenciju korupcije i koordinaciju borbe protiv korupcije (rang-lista kandidata Privremene zajedničke komisije oba doma, broj: 01,02-50-14-1049-3/11, od 23.12.2011.; 9. Izbor tri člana Upravnog odbora Agencije za razvoj visokog obrazovanja i osiguranje kvaliteta (rang-lista kandidata Privremene zajedničke komisije oba doma, broj: 01,02-50-14- 968-5/11, od 08.12.2011.); 10. Davanje saglasnosti za ratifikaciju Sporazuma o zajmu i projektu između KfW-a, Frankfurt na Majni (KfW), i Bosne i Hercegovine, koju zastupa Ministarstvo finansija i trezora BiH (zajmoprimac), i Republike Srpske, koju zastupa Ministarstvo finansija Republike Srpske, i MH 2 „ERS“ Trebinje ZP Elektro Doboj a.d. Doboj (agencija za izvođenje projekta) u iznosu od 50.000.000,00 evra – projekt „Hidroelektrana Cijevna III“, 11. Davanje saglasnosti za ratifikaciju Sporazuma o finansiranju i projektu između KfW-a, Frankfurt na Majni (KfW), i Bosne i Hercegovine, koju zastupa Ministarstvo finansija i trezora BiH (primalac), i Republike Srpske, koju zastupa Ministarstvo finansija Republike Srpske, i MH „ERS“ Trebinje ZP Elektro Doboj a.d. Doboj (agencija za izvođenje projekta) u iznosu od 5.390.000,00 evra – projekt „Hidroelektrana Cijevna III“; 12. Davanje saglasnosti za ratifikaciju Sporazuma između Savjeta ministara BiH i Vlade Republike Slovenije o saradnji u zaštiti od prirodnih i civilizacijskih katastrofa; 13. Davanje saglasnosti za ratifikaciju Dodatka br. 1 Finansijskom sporazumu koji se odnosi na Nacionalni program za Bosnu i Hercegovinu – Dio I. na osnovu IPA-ine pomoći u tranziciji i jačanju institucija za 2008. godinu; 14. Davanje saglasnosti za ratifikaciju Dodatka br. 2 Sporazumu o finansiranju u vezi sa Nacionalnim programom za Bosnu i Hercegovinu – Dio II. u okviru IPA-ine komponente – Pomoć u tranziciji i izgradnji institucija za 2008. godinu; 15. Davanje saglasnosti za ratifikaciju Dodatnog sporazuma o finansiranju na Sporazum o finansiranju i projektu, od 12.10.2009., između KfW-a, Frankfurt na Majni (KfW), i Bosne i Hercegovine, koju zastupa Ministarstvo finansija i trezora BiH (primalac), kao i Republike Srpske, koju zastupa Ministarstvo finansija Republike Srpske, i Grada Banje Luke (agencija za izvođenje projekta) za iznos do 980.000 evra – projekat Gradski sistemi vodosnabdijevanja i odvođenja otpadnih voda u Banjoj Luci – (Komponente: 1. „Vodosnabdijevanje“ i 2. „Sistemi za odvođenje otpadnih voda“); 16. Davanje saglasnosti za ratifikaciju Sporazuma između Savjeta ministara BiH i Vlade Republike Hrvatske o izgradnji međudržavnog mosta preko rijeke Save kod Gradiške i priključnih graničnih dionica međudržavnog puta E-661.; 17. Davanje saglasnosti za ratifikaciju Sporazuma između Fife (Federation Internationale de Football Association) i Uefe (Union des Association Europeennes de Football) i Savjeta ministara BiH, Ministarstva finansija i trezora BiH, i Fudbalskog saveza BiH u vezi sa Projektom izgradnji Centra za obuku u fudbalu Fudbalskog saveza BiH (FSBiH) u Zenici koji treba da zajedno finansiraju Fifa i Uefa; 18. Davanje saglasnosti za ratifikaciju Ugovora između Švicarske Konfederacije i Republike Austrije o osnivanju i radu Međunarodnog centra za razvoj migracione politike (ICMPD); 19. Davanje saglasnosti za ratifikaciju Međunarodne konvencije o harmonizovanom sistemu naziva i šifarskih oznaka robe i Protokola o izmjeni i dopuni Međunarodne konvencije o harmonizovanom sistemu naziva i šifarskih oznaka robe; 20. Davanje saglasnosti za ratifikaciju Sporazuma između Savjeta ministara BiH i Vlade Republike Hrvatske o izgradnji južnih graničnih dionica autoputa na Koridoru 5c. Ovo je usaglašeni dnevni red Kolegijuma Doma naroda. Da li se neko javlja za riječ, ima li izmjena i dopuna? Izvolite. Za riječ se javio uvaženi kolega Halid Genjac.
Zahvaljujem. 3 Poštovani predsjedavajući, poštovane kolegice i kolege, predstavnici medija, ja predlažem da tačka 7. koja se u sazivu naziva – Imenovanje sekretara Doma naroda Parlamentarne skupštine BiH proširi i da se dodaju riječi: “i sekretara Zajedničkih službi Parlamentarne skupštine BiH“. Obrazloženje: Saglasnost oko toga iz kojeg naroda je ko sekretar u kom domu, a ko sekretar Zajedničkih službi je postignuta. U međuvremenu je postignuta saglasnost i oko personalnog rješenja, a obzirom da sekretara Zajedničkih službi imenuju oba doma, dakle i Dom naroda i Predstavnički dom, a da danas već imamo na dnevnom redu imenovanje sekretara Doma naroda, predlažem da u ovom činu obavimo i ovo imenovanje.
Zahvaljujem se gospodinu Genjcu. Za riječ se javio uvaženi kolega Mladen Ivanić, izvolite.
Poštovani predsjedavajući, kolege, ja sam očekivao da ćemo danas raspravljati informaciju o radu stranih tužilaca koju je, što je zaključak koji je ovaj Dom usvojio u septembru ostavivši mjesec dana termina da se pripremi ta informacija. Mi smo evo četiri mjeseca nakon tog zaključka, a nemamo rasprave na tu temu, dakle Dom nije donio nikakvu ocjenu, Dom nije dao svoje stavove oko toga nego je zamolio Tužilaštvo, zaključio da Tužilaštvo pripremi informaciju o radu stranih tužilaca i sudija i da da svoju ocjenu. Evo već četiri mjeseca traje potpuno ignorisanje zaključaka ovog Doma i ja molim Kolegij da stavi to kao tačku dnevnog reda, pa makar onda da možemo raspravljati zašto, zašto institucije ne poštuju odluke ovog Doma. Da smo to imali masa stvari koja se, rasprava koje su se događale i povodom Dobrovoljačke i ne znam ti ni, bila bi u puno normalnijim okolnostima, išla bi unaprijed. Ja zaista smatram i tražim nekako od vas iz Kolegija da uradite šta možete uraditi da se ta informacija konačno u skladu sa zaključkom ovog Doma dostavi, pripremi i bude predmet rasprave. I sa osnovnim ciljem da se izbjegnu političke manipulacije o toj temi. Zato vas molim, ako, evo danas vjerovatno nije realno, stavite je na idući put tu tačku, realizaciju zaključka ovog Doma da bi smo mogli o tome raspravljati, ovako bojim se da će to sve ostati prazna riječ koju niko ne poštuje, ako nas niko ne poštuje onda da znamo da nas ne poštuju ljudi i da poštuju neke druge ljude koji su bitniji nego što je ovaj, nego što je ovaj Dom.
Ja se zahvaljujem uvaženom gospodinu Ivaniću. Moram odmah da odgovorim u smislu tehničkih uslova radi naravno upoznavanja sa poslovničkim odredbama i drugih kolega. Dakle, vi znate da materijal sam po sebi nosi određenu vrstu diskusije ili nosi tačku dnevnog reda, s obzirom na to da mi u ovom trenutku nemamo takav adekvatan materijal, a imajući ipak u vidu da ste Vi potpuno, moje mišljenje lično, u pravu kada inicirate ovakvu diskusiju, dakle pošto ste unaprijed rekli da zadovoljava Vaš zahtjev to da Kolegijum Doma naroda pripremi materijal odgovarajući za sljedeću tačku dnevnog reda, ja sljedeću sjednicu izvinjavam se upravu je gospodin Čović, dakle ja predlažem dakle da to onda ostavimo za tu priliku. Da li to znači da onda se ne moramo izjašnjavati o Vašem prijedlogu već da možemo da kao tu vrstu obaveze na Vašu inicijativu uradimo? 4
Ma dobro ja sam realan čovjek i znam da danas nema uslova da to bude dnevni red, ali sam očekivao to kao tačku i nadam se da ćete uraditi nešto da konačno, koliko vi možete
Ok.
raspravljamo o ovome.
Hvala gospodinu Ivaniću. S obzirom na prijedlog izmjenjenog dnevnog reda kao jednu poslovničku situaciju, dakle Kolegijum predlaže lice koje ulazi u izbor za sekretara bilo jednog, drugog doma ili zajedničke, mi moramo da napravimo jednu pauzu, koliko vidim i na inicijativu mog kluba, da bi smo prvo završili tu sjednicu, ad hoc sjednicu doduše, a onda i konsultovali se sa drugim klubovima u smislu ovog prijedloga. Tako da dajem pauzu od 10 minuta, sala ili oko sale, ali molim vas da se ne udaljavamo previše. [[PAUZA]] Hvala. Molim delegate da se priključe. Dobro gospodo imamo, dame i gospodo imamo kvorum možemo nastaviti sa radom. Imajući u vidu da nema drugih prijedloga izmjena i dopuna dnevnog reda prvo ćemo se izjasniti o tome da li prijedlog izmjena i dopuna dnevnog reda koji će sad biti ovako konstituisan usvajamo ili ne usvajamo. Dakle, tačka 7. se dopunjava i glasi – Imenovanje sekretara Doma naroda Parlamentarne skupštine BiH i imenovanje sekretara Zajedničkih službi Parlamentarne skupštine BiH u Domu naroda. Pošto se istovjetna procedura obavlja i u Predstavničkom domu. Kolegij obavještavam, utvrdio je prijedlog imena, no kako i ovo ime nije pominjano u samom tekstu dnevnog reda i ovo drugo ime ćemo ostaviti za ovu tačku dnevnog reda. Dakle, stavljam na prijedlog izmjenu, dopunu, izmjenu i dopunu dnevnog reda, na izglasavanje. Izvolite. Vi znate da Dom naroda nikad nikakav problem nije napravio. Zahvaljujem se. Da li je ovo tehnička greška? Gospodin Bradarić je izašao ali, Hasan Bećirović, gospodine Genjac jeste glasali ili niste glasali? 5
/nije uključen mikrofon/
Jasno, dobro. Zahvaljujem se. Dakle, u prvome krugu od prisutnih 13 – 13 delegata bilo je za, iz Federacije 8, iz Srpske 5. Pošto postoji opšta i entitetska većina konstatujem da je izmjena i dopuna dnevnog reda usvojena. I sad prelazimo na izjašnjavanje o čitavom dnevnom redu. Dakle, izvolite pokrenite glasanje. Zahvaljujem se. Od prisutnih 14 delegata – 14 delegata je bilo za, iz Federacije 9, iz Srpske 5. Postoji opšta i entitetska većina pa konstatujem da je predloženi dnevni red usvojen. Prelazimo na tačku jedan, Ad. 1. Usvajanje zapisnika sa 9. i 10. sjednice Doma naroda Otvaram raspravu o dostavljenim zapisnicima, da li se neko javlja za riječ? Nema prijavljenih, zahvaljujem se. Prelazimo na izjašnjavanje, glasamo o Zapisniku sa 9. sjednice. Od prisutnih 14 delegata – za je bilo 14 delegata, 9 iz Federacije, iz Srpske 5. Postoji opšta i entitetska većina, pa konstatujem da je Zapisnik sa 9. sjednice Doma naroda usvojen. Prelazimo na izjašnjavanje o Zapisniku sa 10. sjednice. Zahvaljujem se. Konstatujem da je od prisutnih 14 – 14 delegata bilo za, iz Federacije 9, iz Srpske 5. Pošto postoji opšte i entitetska većina konstatujem da je Zapisnik sa 10. sjednice Doma naroda PSBiH usvojen. Prelazimo na tačku dva, Ad. 2. Odgovori na delegatska pitanja i delegatska pitanja
Hvala lijepa. Poštovani predsjedavajući, zamjenici predsjedavajućeg, uvažene kolegice i kolege izaslanici, poštovani mediji i uvaženi gosti, ja vas sve skupa pozdravljam i ja želim reći da na postavljeno pitanje Ustavnom sudu sam djelimično zadovoljna odgovorom, a ono što zapravo nedostaje ću napraviti kao dopunu odgovora pod ovim drugim dijelom izaslaničkih pitanja. Hvala lijepo.
Zahvaljujem se gospođi Krišto. Za riječ se javio uvaženi delegat, gospodin Hasan Bećirović, izvolite.
Zahvaljujem gospodine predsjedavajući. Uvaženo predsjedništvo ja sam samo kratko htio da kažem, evo delegati koji su puno kasnije postavili delegatska pitanja dobili su odgovore, ja sam postavio delegatska pitanja na 7. i 8. sjednici Doma naroda, nisam dobio odgovor,bilo bi nekorektno od postojećeg saziva ministara da te odgovore ostavljaju novom sazivu. Pitanja jesu malo poteška, ali ne toliko da se nije moglo za to vrijeme odgovoriti. Hvala lijepo.
Zahvaljujem se gospodinu Bećiroviću. Gospodin Ivanić i gospodin Mehmed Bradarić nisu se javili za komentar o zadovoljstvu na postavljena pitanja i njihove odgovore. Zbog toga prelazimo na drugi dio ove tačke dnevnog reda, a to je postavljanje novih delegatskih pitanja. Za riječ se prvi javio uvaženi kolega Krstan Simić, izvolite.
Hvala gospodine predsjedavajući, sporo ste reagovali, ja sam se prijavio upravo na način kako je reagovao gospodin Bećirović, ja sam postavio pitanje – Zbog čega se ne preduzima ništa da se izvrši presuda Evropskog suda za ljudska prava, rok od 6 mjeseci je istekao, radi se o presudi Šekarić(?) i Pašagić(?) protiv BiH? Evropski sud je naredio da se u roku od 6 mjeseci od pravosnažnosti, odnosno konačnosti te presude otkloni diskriminacija u Zakonu o penzijama u Federaciji BiH. 6 mjeseci je prošlo već ima 7 izvjesno vrijeme, isti takav zahtjev je bio u malo blažem tonu ... u presudi Karanović, al' do danas ni jedna radnja nije preduzeta, a ja nisam dobio ni odgovor, da li se na tom šta radi. Hvala.
Zahvaljujem se uvaženom kolegi Krstanu Simiću. Za riječ se javila uvažena kolegica Nermina Kapetanović, izvolite gospođo Kapetanović.
Gospodine predsjedavajući kao i kolega Bećirović izražavam svoje nezadovoljstvo jer nisam dobila odgovore na pitanja koja sma postavila na 7. i 8. sjednici. Moje novo delegatsko pitanje, ustvari inicijativa, dakle u skladu sa članom 9. Poslovnika Doma naroda Parlamentarne skupštine BiH pokrećem inicijativu za uvrštavanje u dnevni red tačke – Razmatranje informacije o stanju u oblasti iseljeništva sa posebnim osvrtom na mogućnosti korištenja finansijskih i ljudskih resursa iseljenika na razvoj BiH. U obrazloženju želim da kažem da je BiH jedna od država sa najbrojnijim iseljeništvom u odnosu na broj stanovnika, svakodnevno se susrećemo sa brojnim informacijama o velikim ljudskih resursima iseljeništva, njihovoj spremnosti da pomognu razvoj BiH, ogromnim sumama novca koje šalju u BiH, daljem nastavku iseljavanja posebno mladih i obrazovanih ljudi. Kakav je položaj i koje su potrebe naših ljudi u inozemstvu, kakve su veze i šta država čini na jačanju tih veza i saradnje sa iseljeništvom, ima li BiH u svom iseljeništvu zaista tako velike resurse, kako oni mogu pomoći razvoju zemlje, šta institucije BiH mogu učiniti da osnaže saradnju sa svojim iseljeništvom, da ih uključe u razvojne procese u BiH, da podstaknu i olakšaju njihovo ulaganje u BiH su pitanja o kojima malo znamo? Pošto se radi o veoma značajnoj oblasti i pošto Parlamentarna skupština BiH još nikad nije dobila zvanični izvještaj, odnosno informaciju o stanju u ovoj oblasti dostavljam inicijativu i molim da se uvrsti kao tačka dnevnog reda naredne sjednice Doma Parlamentarne skupštine BiH. Hvala.
Ja Vas molim da svako poslovničko pravo koje imate kao delegat ipak kroz ovu proceduru predlagača, dakle ako je inicijativa da se uvrsti na sljedeći dnevni red, jer mi nemamo osnov da iz delegatskog pitanja proizvedemo tačku dnevnog reda ako nemamo neki materijal vezan za to. Dakle, ja bih molio samo dakle, naravno sve je to u redu i ja se slažem lično s tim, nego da ide u proceduri predlagača, dakle u osnovnom ovom postupku sa ovom inicijativom o kojoj govorite. Hvala Vam. Pretpostavljam da iz Savjeta ministara je ko, evo imamo trojicu ministara ovdje, da li želi neko da odgovori barem djelimično ili pismeno. Pismeno, dobro. Za riječ se javio uvaženi kolega Staša Košarac. Izvolite gospodine Košarac. 8
Uvaženi predsjedavajući, kolegice i kolege, članovi Savjeta ministara. Postavlja se stvarno pitanje da li vrijedi postaviti delegatska pitanja ako nekoliko mjeseci čekamo odgovore.
Tačno.
Ja sam na mislim 8. sjednici postavio pitanje Ministarstvu pravde, a koje se odnosi na određene zakonske propise i njihovu potpunu implementaciju, kada je riječ u vezi sa osuđenim licima po osnovu ratnog zločina i korištenju pogodnosti. I već dva mjeseca ne možemo dati odgovor ljudima koji traže autentično mišljenje Ministarstva pravde. Bez obzira na nezadovoljstvo postaviću još dva pitanja i naravno očekujem da neću dobiti odgovore. Oba pitanja su za Ministarstvo bezbjednosti. 1. Kada će Parlamentarna skupština BiH biti informisana od strane Ministarstva bezbjednosti putem pisanog izvještaja, a u vezi sa nedavnim napadom vehabije na Ambasadu Sjedinjenih Američkih Država u Sarajevu? 2. Da li Ministarstvo bezbjednosti ima sačinjen izvještaj i kada će dostaviti Parlamentarnoj skupštini BiH, a koji se odnosi na inspekcijski pregled Ministarstva inostranih poslova BiH povodom zvaničnog dopisa zamjenika ministra inostranih poslova gospođe Babić-Trišić, a u vezi sa uništavanjem dokumentacije iz Kabineta ministra inostranih poslova? Molim odgovor u pisanom obliku. Hvala.
Zahvaljujem se kolegi Košarcu. Ne vidim da postoji predstavnik Ministarstva bezbjednosti, da li neko u ime Savjeta ministara žali da komentariše ovu situaciju? Ne. Zahvaljujem se, tražićemo pismeni odgovor. Za riječ se dalje javila uvažena kolegica Borjana Krišto. Izvolite gospođo Krišto.
Hvala lijepo. Moje pitanje je, izaslaničko, upućeno je Ustavnom sudu Federacije BiH u kojem se zahvaljujem na pethodnom odgovoru i želim postaviti novo pitanje. Naime, u dostavljenom odgovoru koji se odnosi za razdoblje 2002. – 2011. u kojem je Ustavni sud Federacije BiH pratio izvršenje svojih odluka sukladno odredbama članka 61. 9 Poslovnika Ustavnog suda Federacije navedeno je 13 donesenih rješenja kojima je utvrđeno da nisu izvršene presude Suda, kao i podaci iz kojih je vidljivo da još 15 odluka Suda nije izvršeno ili se nalazi u fazi izvršenja. Analizirajući odgovor i dostavljenu informaciju postavljam izaslaničko pitanje – Što je sa sljedećim presudama, odnosno u kojoj fazi je njihovo izvršenje? Presuda broj: U 29/09 od 28. rujna 2010. godine objavljena u „Službenim novinama Federacije BiH“ broj: 80/10 od 06. prosinca 2010. godine, a odnosi se na Zakon o federalnim ministarstvima i drugim tijelima federalne uprve. I druga presuda broj: U 40/10 od 05. travnja 2011. godine objavljena u „Službenim novinama Federacije BiH“ broj: 34/11od 06. lipnja 2011. godine, a odnosi se na utvrđivanje ustavnosti Uredbe o stjecanju prava na starosnu mirovinu pod povoljnim uvjetima pripadnika bivše Vojske Federacije BiH i državnih službenika i namještenika bivšeg Federalnog ministarstva obrane. Hvala lijepo.
Zahvaljujem se uvaženoj kolegici Krišto. Da li neko u ime Savjeta ministara želi komentar da da? Moja je obaveza da vas pitam, dakle nemojte se neugodno osjećati. Dobro. Pismeno odgovor ćemo tražiti. Za riječ se javio uvaženi kolega Stjepan Krešić, gospodine Krešiću izvolite.
Poštovani gospodine predsjedatelju, kolegice i kolege, dame i gospodo, kako znamo Hrvatska ulazi u EU, postane punopravna članica EU 01. srpnja 2013. godine. Moje zastupničko pitanje glasi: Kasni li se sa izgradnjom tzv. šengenskih graničnih prijelaza jug i sjever koji su izdogovarani kao jedini granični prijelazi, kasni li se sa izgradnjom tih graničnih prijelaza i hoće li 01. sjećnja 2013. ti granični prijelazi biti tehnički završeni? Vode li se aktivnosti i kakve će se aktivnosti, razgovori i pregovori voditi oko mogućnosti dogovaranja i novih graničnih prijelaza, jer bi to smanjilo, izuzetno smanjilo transportne, odnosno transprometne troškove i sve ostale troškove gospodarstva? Hvala lijepa.
Zahvaljujem se gospodinu Krešiću. Da li neko od članova Savjeta ministara ima potrebu? Uvaženi ministar Rudo Vidović, izvolite gospodine ministre.
Zahvaljujem gospodine predsjedatelju. Poštovani izaslanici, dame i gospodo, dakle, pitanje je kompleksno ali ja osjećam potrebu da odgovorim barem kad je u pitanju nadležnost ovog ministarstva. Dakle, u svakom slučaju pismeni 10 odgovor će slijediti, ali ono što mogu ovdje kazati pod točkom dnevnog reda današnje sjednice, je zapravo ratificiranje sporazuma između BiH i Republike Hrvatske koja definira evo južni granični potez. Na taj način se praktički ovo ministarstvo obvezalo da će u sprovedbi tog sporazuma zapravo sudjelovati u onom dijelu svoje nadležnosti, ali ovdje dakle želim kazati da glavnu nadležnost za izgradnju graničnih prijelaza su zapravo, je uloga Uprave za indirektno oporezivanje koja će biti vlasnik tog prostora i naravno konkretno na jugu Federalne direkcije za autoceste koja će u sklopu tog graničnog prijelaza Bijača u dužini od 1100 m izgraditi autocestu. Ovo drugo pitanje što se tiče dakle, da li se vode razgovori. U BiH postoji, ... formirano povjerenstvo koje se zapravo bavi tim pitanjem, pitanjem, inače integralnim upravljanjem graničnim prijelazima i oni vode intenzivne razgovore. Prema tome u odgovoru koji će Vijeće ministara dostaviti uvaženom zastupniku će se vjerovatno sadržavati i uloga, dakle, drugih institucija osim evo ovog ministarstva. Hvala vam.
Zahvaljujem se uvaženom gospodinu ministru. Uvaženi kolega Krešiću da li ste zadovoljni odgovorom ili tražite pismeno odgovor.
/nije uključen mikrofon/
Evo pošto nije koristio mikrofon gospodin Krešić ja radi zapisnika, dakle konstatujem da je gospodin Krešić zadovoljan odgovorom, ali traži da on bude obrađen i u pismenoj formi. Zahvaljujem se. Konstatujem da nema drugih zahtjeva i prijava za učestvovanje u ovoj tački dnevnog reda, time smo iscrpili njen sadržaj, pa prelazimo na tačku tri. Ad. 3. Prijedlog zakona o popisu stanovništva, domaćinstava i stanova u Bosni i Hercegovini 2011. godine, predlagač: Predstavnički dom Ovo je drugo čitanje, u drugom čitanju vodi se rasprava o amandmanima i glasa se o Prijedlogu zakona. Dobili ste Izvještaj Zajedničke komisije za ekonomske reforme i razvoj. Zajednička komisija je prihvatila Prijedlog zakona sa 11 amandmana koji su postali njegov sastavni dio. U skladu sa članom 112. stav 2. Poslovnika Doma naroda delegat Staša Košarac je 24.01.2012. godine, dakle na vrijeme, podnio Domu naroda amandman. Riječ dajem gospodinu Halidu Genjcu, kojeg je Komisija imenovala za izvjestioca na sjednici Doma naroda. On nije prisutan. Zahvaljujem se. 11 Otvaram raspravu po ovoj tački dnevnog reda, ako se neko javlja za riječ? Nema prijavljenih, ali bih ja morao, dakle, pošto nema prijavljenih, da jednu stvar ovdje konstatujem. Da li je tehnička greška u pitanju ili neko može da mi objasni, zbog čega i naslov nije promjenjen ovog Zakona, pa stoji da je to i dalje Zakon o popisu itd. za 2011. godinu? ____________(?) [[nije uključen mikrofon]]
Pa mislio sam da se ne javim, ali evo odlučio sam da kažem samo nekoliko stvari. Meni je drago da je očito došlo do postizanja dogovora i da će konačno i BiH dobiti popis. Evo i moram da budem izuzetno zadovoljan zbog tog razloga. Ali duboko u sebi se pitam, a što smo mi to uradili tek sada? I šta je to krupno promjenjeno u ovom periodu, zbog čega je eto imalo smisla dvije godine izgubiti vrijeme i biti uz koga ono, ne sjećam se koju zemlju, jedina zemlja u svijetu koja nije imala popis. Živo me zanima šta su politički akteri koji su bili protiv, i jedni i drugi, na kraju dobili ovim sporazumom? I dalje će se članovi Predsjedništva biraju kako se biraju, i sa i bez člana 48. i dalje će se Dom naroda birati kako se bira, Predstavnički dom, Savjet ministra, sve ostaje isto. A mi dvije godine bez popisa, stavljeni na stub srama, bez ikakvog posebnog razloga i ikakvog posebnog dobitka. I rekao bih vrlo neozbiljno, pa čak i smiješno od onih kojima je to bila odbrana BiH, člana 48. i prava izbjeglica, do onih koji su sve to proglašavali izdajom i ne znam ti čime sve ne. Jedan sveopšti cirkus koji je u krajnjoj liniji najveće negativne posljedice imao po građane, zbog opšteg negativnog imidža ove zemlje. Ali evo, ako je ovo početak nekog sklada i lijepog funkcionisanja šestorke, hajde neka smo dvije godine trpili, pa valjda ćemo onda sada imati i neki rezultat, pa ćemo konačno znati koliko nas je. Hvala lijepo. 12
Zahvaljujem se gospodinu Ivaniću. Za riječ se prijavio i uvaženi kolega, Sulejman Tihić.
Pozdravljam sve ovdje prisutne. Želim se pridružiti evo na određen način djelimično i ovome što je gospodin Ivanić rekao. Što se tiče evo i mene lično i SDA, mi smo mogli ovaj Zakon usvojiti još u vrijeme kada smo imali tzv. Prudski proces, kada smo usaglašavali između ostalih pitanja i pitanje Zakona o popisu stanovništva. Nažalost, u BiH sva pitanja, pa i ovo služi često puta za razna politiziranja, preuveličavanja i za raznih stranačkih i drugih interesa. Ovaj Zakon nije usvojen onda kada je trebao biti usvojen i evo mi kasnimo u odnosu na sve ostale zemlje. Ali evo bitno je da smo se sada dogovorili i da je to rezultat dogovora i šest lidera, 28. decembra, gdje su ugrađena i ova dva amandmana. To je dobro za BiH, dobro je za sve građane BiH. Posebno je važno za daljnji razvoj i ekonomije, važno je i kada su u pitanju socijalni problem, put BiH ka EU i potreba na kraju krajeva da se i mi suočimo sa istinom, kakva je situacija u BiH od ekonomskih do ne znam, etničkih pokazatelja, koji će se ovom prilikom evidentirati i pokazati. Pa svi koji smo nezadovoljni sa nekim podacima, sa stanjem kako je to, kako će to pokazati statistika, to nam je prilika da dokažemo svoju opredjeljenost, ovu ili onu, da popravimo od ekonomskih do etničkih pokazatelja. Ovde je posebno s jedne strane problematiziran član 48. ovaj, etnička zastupljenost u institucijama BiH. Mi smo prihvatili ovaj amandman. Eto ja imam potrebu da to kažem, zbog toga što smo često puta i kritikovani. I to će vjerovatno biti i prilika mnogima da kritikuju nas koji budemo glasali za ovaj amandman, da pitanje etničke zastupljenosti u institucijama, kako entiteta tako i države BiH riješava se drugim pravnim aktima. Riješava se ustavima entiteta, riješava se Ustavom BiH, odgovarajućim zakonima, pa u krajnjem slučaju može to i Izbornim zakonom. Ali nigdje se to ne riješava Zakonom o popisom stanovništva. Taj zakon može da bude samo kao osnova za osiguranje etničke zastupljenosti, a ustavi entiteta i RS-a i BiH kažu da do daljnjega dok se, kada je u pitanju etnička zastupljenost, primjenjuju rezultati popisa stanovništva iz '91. godine. U svakom slučaju mi znamo da se to ne primjenjuje ni u Federaciji, nažalost ni u RS-u, da nismo ni na jednoj ni na drugoj strani učinili sve kako bi se ispoštovala ta odredba Ustava. Međutim, često puta to iz nekih i realnih i opravdanih okolnosti, pogotovo na lokalnom nivou, nije moguće ni provesti. Prema tome, Zakon o popisu stanovništva jeste važan i dobro je da ga evo usvajamo i sada i da na osnovu i toga Zakona o popisu stanovništva, činimo sve kako bi neke pokazatelje sa kojima nismo zadovoljni, popravili većim angažmanom svih, kako onih koji smatraju da ti podaci nisu dobri, da predstavljaju posljedice ovoga ili onoga, tako i onih, i onih drugih, da ovaj popis stanovništva nam bude osnova za veći angažman i rad na poboljšanju ukupne situacije u BiH. Hvala lijepo.
Zahvaljujem se kolegi Tihiću. 13 Nema drugih prijavljenih, pa prelazimo na izjašnjavanje. Prvo izjašnjavanje je vezano za amandman delegata Staše Košarca. Pokrenite izjašnjavanje. Zahvaljujem se. Od prisutnih 14 – 14 je glasalo za, iz Federacije 9, iz Srpske 5. Postoji opšta i entitetska većina, pa konstatujem da je amandman delegata Staše Košarca usvojen. Sad prelazimo na izjašnjavanje o Prijedlogu zakona. Zahvaljujem se. Od prisutnih 14 – 14 je bilo za, iz Federacine 9, iz Srpske 5. Postoji opšta i entitetska većina, pa konstatujem da je Zakon o popisu stanovništva, domaćinstava i stanova u BiH 2013. godine usvojen, u različitom tekstu u odnosu na Predstavnički dom, pa da moramo formirati Zajedničku komisiju za usaglašavanje teksta. Pozivam šefove klubova i naravno druge delegate, da dostave svoje prijedloge. Prvog pozivam uvaženog kolegu Košarca. Izvolite. Morate se prijaviti. Evo prednost, uvaženoj kolegici Borjani Krišto, jer se prijavila ranije.
Hvala lijepa. Evo za, ispred Kluba hrvatskog naroda u Povjerenstvo za usuglašavanje različito usvojenih tekstova, Prijedloga zakona o popisu stanovništva, predlažem gospodina Josipa Merdžu.
Zahvaljujem se. Za riječ se slijedeći javio, uvaženi kolega Krstan Simić. Izvolite.
Hvala gospodine predsjedavajući. Ja predlažem gospodina Stašu Košarca, šefa Klub. I smatram, da bi trebali možda, .... da to nam bude praksa, da šefovi klubova, obzirom da predstavljaju klubove u ovakvim situacijama budu i pregovarači, kada ih imamo.
Još ako se razumiju u sam zakon.
Pa razumiju se, šefovi su
Da, vi ste iz tog perioda, da. Zahvaljujem se. Za riječ se javio uvaženi kolega Hasan Bećirović iz iste ere. 14
... zamjenika, pošto predsjednika nema. Ja u ime Kluba bošnjaka, u ovu Komisiju predlažem gospodina Halida Genjca.
Zahvaljujem se. Dobro. E sada prelazimo na izjašnjavanje o predloženim članovima Komisije. Dakle predloženi su kolega Josip Meržo, kolega Staša Košarac i kolega Halid Genjac. Pokrenite izjašnjavanje. Zahvaljujem se. Od prisutnih 14 delegata – 14 je glasalo za. Iz Federacije 9, iz Srpske 5. Postoji opšta i entitetska većina, pa konstatujem da su za članove Zajedničke komisije za usaglašavanje teksta ovog zakona iz Doma naroda, imenovani Josip Merdžo, Staša Košarac i Halid Genjac. Prelazimo na sljedeću tačku dnevnog reda, to je tačka četiri. Ad. 4. Prijedlog zakona o dopuni Zakona o prekršajima u prvom čitanju, predlagač Savjet minsitara S obzirom da je u pitanju prvo čitanje Prijedloga zakona, a u skladu sa članom 100. Poslovnika, prvo se vodi rasprava o neophodnosti donošenja i principima na kojima je Prijedlog zakona zasnovan. Dobili ste Mišljenje Ustavnopravne komisije Doma naroda. Komisija je prihvatila principe Prijedloga zakona. Predstavnički dom je usvojio Prijedlog zakona u prvom čitanju. Riječ dajem predsjedavajućem Komisije, gospodinu Krstanu Simiću. Ne želite, hvala. Riječ dajem predlagaču zakona, ako je prisutan? Ne želi, hvala. Otvaram raspravu. Da li se neko javlja za riječ? Za riječ se javio uvaženi kolega Krstan Simić.
Hvala gospodine predsjedavajući. Imam potrebu da kažem nekoliko riječi o kvalitetu ovog zakona. Zaista sam malo i zbunjen njegovom sadržinom. Jer, kada pročitate član 44., ovo što je sadržano u ovom Prijedlogu, već postoji. Vrlo eksplicitno je rečeno, da su prihodi Budžeta BiH svi, prekršajne kazne koje su vezane za povredu zakona na državnom nivu. Zaista mi nije jasno da i predlažemo ovakava zakon. Možda je ova odredba nejasna, ali onda kada dođemo do samog prijedloga, izuzetno od stava 1 ovog člana, pa 15 se predlaže da je to od indirektnih poreza itd. A upravo, zašto bi ovo bilo izuzetno, šta ovo izuzima u odnosu na član 1. i zaista se radi o jednom prijedlogu koji ne ispunjava standarde kvaliteta zakona. Drugu primjedbu koju imam vezano za ovo, je i obrazloženje ovog prijedloga. Naročito u obrazloženju usklađenost propisa sa evropskim zakonodavstvom. Ovdje su dati razlozi apsolutno vezani za uspostavu onih standarda koje propisuje član 6. Evropske konvencije. Ali to se odnosi na prekršajni postupak. A moram vas podsjetiti da se ovdje radi o naplati već završenih pravosnažnih postupaka, kada su okončani, samo kome se ovo plaća. I ja ću morati ovdje intervenisati sa amandmanom kada dođe za to vrijeme, jer zaista ovaj zakon, stav 1, stav 2. su kontradiktorni. Ovo izuzetno, ne znam šta isključuje, zbog čega je to izuzetak u odnosu na član 1. kada u članu, u ovom stavu 1. već imamo tu obavezu, da je to prihod BiH. Ali ipak sam morao napraviti primjedbe ove, jer zaista se radi o jednom, rekao bih prijedlogu koji baš nije konzistentan sa pravilima struke, jasnosti i kvaliteta zakona. Hvala.
Hvala Vama kolega Simiću. Obzirom da nemamo, za riječ se javila izaslanica, gospođa Borjana Krišto. Izvolite.
Hvala lijepo. Pa evo ja sam isto tako iščitavajući ove dopune Zakona o prekršajima, čak i pravila konsultacije sa evo uvaženim ministrom pravde, koji je predlagatelj ovih dopuna. Meni su se uistinu pojavile tako da kažem, dileme i pravno tehničke, a i one u smislu raspodjele sredstava. Ali evo, iščitavajući odredbe, odnosno one koje se odnose na obrazloženje, ovdje se naime pojavila dilema, kada sudovi koji su nadležni za vođenje prekršajnog postupka iz oblasti neizravnih poreza, prilikom donošenja znači rješenja o prekršaju, određuju različite uplatne račune. A Uprava za neizravno oporezivanje je ta koja je nadležna da raspoređuje ta sredstva, sukladno ovom članku 44. koga je evo uvaženi Krstan Simić i pročitao. Uistinu stvara se jedna takva dilema koju trebamo otkloniti do zakona kada bude u drugom čitanju, koji je u amandmanskoj proceduri, ali mislim da u svakom slučaju dopunu trebamo napraviti na način jasnoće i preciznosti norme, odnosno nedoumica koje se pojavljuju glede nadležnosti Uprave za neizravno oporezivanje i prekršajnih sudova koji su dužni da odrede uplatni račun za ovakve slučajeve. Hvala lijepo.
Hvala Vama kolegice Krišto. Da li se još neko javlja za riječ? Koliko vidim nema. Hvala vam lijepo. 16 Ja predlažem da pređemo na glasovanje o Prijedlogu zakona u prvom čitanju. Molim vas pokrenite postupak. Vezano za ovaj Zakon znači, od nazočnih 14 izaslanika – za je bilo 14. Iz Federacije BiH 10, iz RS-a 4. Imamo opću većinu, entitetsku većinu i konstatiram da je Zakon prošao u prvom čitanju. Time smo završili točku 4. dnevnog reda. Idemo na točku 5. dnevnog reda, Ad. 5. Izvještaj o radu Pravobraniteljstva BiH za 2010. godinu, od 14.12.2011. godine Dobili ste Mišljenje Ustavopravne komisije Doma naroda. Komisija je usvojila Izvještaj, te predložila Domu njegovo usvajanje. Predstavnički dom je usvojio Izvještaj. Riječ dajem predsjedavajućem Komisije, gospodinu Krstanu Simiću. Hvala vam lijepo. Riječ dajem predstavniku Pravobraniteljstva BiH, ako je nazočan? Hvala lijepo. Otvaram raspravu. Ko se javlja za riječ? Obzirom da se niko nije prijavio, ni pokazao interes, koliko ja vidim ovako vizuelno, ja predlažem da pokrenemo postupak glasovanja o ovom Izvještaju. Hvala lijepo. Od nazočnih 15 – 14 je bilo za, 1 uzdržan. Iz Federacije BiH od nazočnih 10, 10 za, iz RS-a od 5 nazočnih, 4 za. Imamo opću većinu, entitetsku većinu i ustvrđujemo da je Izvještaj o radu Pravobraniteljstva BiH za 2010. godinu, usvojen. Hvala vam lijepo. Prelazimo na točku 6. dnevnog reda, Ad. 6. Informacija o stanju i problemima u funkcioniranju Spoljnotrgovinske komore BiH, materijal Vijeća ministara BiH od 07.09.2011. godine
Pa evo moram da kažem da smo kroz rad Komisije za spoljnu trgovinsku politiku, saobraćaj i veze Doma naroda, imali naravno priliku da se izjasnimo o samoj Informaciji, potvrđujući naravno da smo je primili k znanju, s obzirom na činjenicu da je predmet rasprave bio u Predstavničkom domu. Međutim, moje lično mišljenje da mi samim činom primanja Informacije k znanju, nećemo riješiti nagomilane probleme na relaciji Spoljnotrgovinska komora, Minsitarstvo spoljne trgovine i ekonomskih odnosa BiH i smatram da bi se u tom konstekstu i Parlamentarna skupština, što očigledno nije moglo proći u Predstavničkom domu, trebali odrediti po ovim pitanjima. Jer, ako detaljno analiziramo ono što je dostavila Spoljnotrgovinska komora BiH i ono što je dostavilo nadležno ministarstvo, vidimo da imamo potpuno disonantne tonove i da imamo potpuno različit pristup implementaciji Zakona o Spoljnotrgovinskoj komori. Lično mislim da tonije dobro iz jednog prostog razloga što i same članice Spoljnotrgovinske komore BiH, a prije svega mislim na entitetske, privredne komore su posebno u izbornom procesu konstatovale niz nepravilnosti, što je definitivno izrazilo stavom da je došlo do proizvodnje nepovjerenja u samoj Spoljnotrgovinskoj komori BiH, na način da je same izbore i odluku o raspisivanju izbora, donio predsjednik Spoljnotrgovinske komore a ne, kako po zakonu stoji, Skupština Spoljnotrgovinske komore BiH. I mislim da odatle kreću svi daljnji problemi. Naravno, prilikom i implementacije takvih izbora kakvi su bili provedeni, je napravljen takođe dodatni problem, a on se odnosi prije svega na izbor delegata iz RS-a, gdje Privredna komora RS-a protiveći se naravno ovako raspisanim izborima Spoljnotrgovinskoj komori, nije bila akter iako je po Zakonu o Spoljnotrgovinskoj komori to naglašeno i navedeno, nije bila akter delegiranja ljudi u Skupštinu Spoljnotrgovinske komore BiH i dodatno zakomplikovali postojeću situaciju. Naravno, postoji tu niz različitih tumačenja. Proces se vodio prije svega i u drugostepenom Ministarstvu pravde, kasnije u Sudu BiH. Na Apelacionom vijeću Suda BiH, gdje konstatovano da je samo Sud BiH nenadležan za ova pitanja, a ne nikako da su izbori legitimno provedeni i ponovo imamo različite prevode među ovim stranama koje se u potpunosti ne razumiju. Naravno, kao tako konstituisani organi Spoljnotrgovinske komore, donijeli su niz drugih odluka koje očigledno štete kredibilitetu članica. To prije svega mislim na detašmane, javna ovlaštenja Spoljnotrgovinske komore itd. I mislim da Parlament BiH bi se trebao po ovom pitanju kvalifikovanije odrediti, a ne na način da samo primimo Informaciju k znanju i da na taj način guramo stvari pod tepih ili čekamo dolazak novog ministra i naravno ponovno, rekao bih, razmimoilaženje u pravnom tumačenju propisa koje donosi Parlament BiH. Prema tome, lično smatram da bi Dom naroda BiH, trebao prije svega tražiti da se potpuno implementira Zakon o Spoljnotrgovinskoj komori BiH, sa akcentom na onaj član Zakona koji definiše izborni proces, jer je očigledno taj član prekršen i Zakon se ne implementira u skladu sa onim što piše u Zakonu. 18 I drugo, i kao drugi zaključak jeste, da Dom naroda Parlamentarne skupštine BiH pokreće inicijativu o donošenju izmjena i dopuna Zakona o Spoljnotrgovinskoj komori BiH, radi zakonskog definisanja i načina prenosa javnih ovlaštenja, regulisanje pitanja o dodjeli detašmana, kontrolu rada komorskog sistema i druga pitanja bitna za rad Spoljnotrgovinske komore. Znači riječ je o dva zaključka. Ja bih naravno volio da se kolege delegati izjašnjavaju o ovim zaključcima i kako bismo konačno mogli i mi primiti Informaciju k znanju. Hvala.
Zahvaljujem se kolegi Košarcu i molim ga da samo u pismenoj formi radi dalje procedure, dostavi ove zaključke. A za riječ se javio uvaženi kolega Mladen Ivanić. Gospodine Ivaniću, izvolite.
Pa osnovni problem zbog koga mi uopšte raspravljamo Spoljnotrgovinsku komoru, proističe iz njenog prava da ima javna ovlaštenja. Kada ne bi imala javna ovlaštenja, ona bi trebala biti udruženje građana. Ja u principu mislim da je to dugoročna sudbina ovakvih institucija. Ja ne vidim ni jedno udruženje građana koje treba da ima neke posebne prednosti kod dobivanja javnih ovlašćenja. Izvinite, ali to je ostatak nekog starog koncepta razmišljanja, a ne vidim zašto država ne bi raspisala tender, pa pozvala sva razna udruženja da se prijave, koje će efikasnije da radi neki posao, neku djelatnost sa javnim ovlaštenjima. Ali dok god zakon daje pravo, biće ovakve bitke i onda će biti neviđene političke bitke ko je na čelu, ko nije na čelu i ne znam ti šta sve ne. Zato je moje mišljenje, ako mi uopšte budemo ozbiljno mislili raditi na ovoj temi, da taj zakon potpuno treba promijeniti i ta udruženja bukvalno pretvoriti u udruženja građana ili udruženje institucija koje imaju slobodnu volju. Koje mogu konkurisati za davanje javnog ovlašćenja ako su pogodniji nego što su neki drugi. I zašto bi mi zakonom davali to? I ja sam se uvijek protiv.... i nikada nisam bio ni za, obavezna članarina i sve ostalo. Neka se organizuju oni koji imaju korist, a ne da im država nameće obavezu, donosi zakone i još uz to daje ovlašćenja. Dakle, to je za mene suštinski problem. Da je to udruženje građana ne bi mi uopšte razmišljali o tome kako se bira, niti bi trebali to diskutovati. Nego nije, ima određene i prihode i mogućnost zapošljavanja i sve izvlači iz zakona, i naravno da je to onda interes zbog koga se na ovakav način govori. Dakle, ja sam bliži ako mogu reći neku sugestiju predlagaču, Minsitarstvu spoljne trgovine, da u budućem vremenu pripremi novi zakon, da bukvalno Komoru i u BiH napravi onakvom kakva je svuda u svijetu, dobrovoljno udruženje preduzeća koja od toga imaju korist. Hvala.
Zahvaljujem se kolegi Ivaniću. Pitam kolegu Košarca da li ste predali zaključke? Sve su oči uprte u Vas. Zahvaljujem se. Kolega Košarac, ja ću sada da konstatujem da su to ti, je li tako, e hvala. 19 Dakle, s obzirom da nema prijavljenih dalje za učešće u diskusiju, prelazimo na izjašnjavanje o Informaciji. Zahvaljujem se. Od prisutnih 15 delegata – 14 je glasalo za, 1 je bio uzdržan. Iz Federacije 9 za, 1 uzdržan, iz Srpske 5 za. Imamo ono što ja primjećujem, dakle situciju u kojoj gospodin Tihić nije u sali, ali je njegova kartica u aparatu. Gospodine Genjac da li tražite da se ponovi glasanje radi toga? Nema potrebe, zahvaljujem se. Onda konstatujem da postoji i opšta i entitetska većina i da je Informacija o stanju i problemima u funkcionisanju Spoljnotrgovinske komore BiH primljena k znanju. Prelazimo sada na izjašnjavanje o zaključcima koji su prijedlog uvaženog kolege Staše Košarca. Zahvaljujem se. Od prisutnih 14 delegata – za je glasalo 8, 1 je bio protiv, 5 ih je bilo uzdržano. Iz Federacije za 3, 1 protiv i 5 uzdržanih, iz Srpske 5 za. Postoji opšta većina, ali ne postoji entitetska. _______________(?) [[nije uključen mikrofon]] Hoćete reči da su ljudi iz Federacije iskoristili entitetsko glasanje? Dobro. Međutim ono što je sada problem, gospodin Tihić nije u ovoj prostoriji i ovo moramo ostaviti radi usaglašavanja za slijedeću sjednicu, tako da u ovom trenutku prekidam ovu tačku dnevnog reda. I, prelazim na tačku 7., Ad. 7. Imenovanje sekretara Doma naroda Parlamentarne skupštine BiH i imenovanje sekrertara Zajedničkih službi Parlamentarne skupštine BiH iz Doma naroda
Ja predpostavljam da je riječ o grešci.
Izvolite.
U dopisu koji smo sada dobili, stoji – za obavljanje dužnosti sekretara Doma naroda za mandatni period 2010. – 2014. predlaže se Ferid Buljubašić.
Ja vam samo mogu reći da je uzbuđenje Marina Vukoje danas nemjerljivo.
Dajte da ovo korigujemo.
A gdje ste našli to? U zadnjoj rečenici. Jeste tačno. Za obavljanje dužnosti sekretara Doma naroda. Na inicijativu ____________(?) [[nije uključen mikrofon]] Na hrvatskom uredu je li? Šta da radimo, neravnopravnost naroda dolazi do izražaja čak kada je korist drugih naroda, tako da. Evo korigujem dakle ovo u skladu sa opravdanom primjedbom uvaženog kolege Staše Košarca. I posljednji stav prijedloga, vezanog za gospodina Ferida Buljubašića se koriguje tako da glasi – za obavljanje dužnosti sekretara Zajedničkih službi Parlamentarne skupštine BiH za mandatni period 2010. – 2014. predlaže se Ferid Buljubašić. Hvala. Za riječ se niko drugi nije javio. Zaključujem raspravu, pa prelazimo na glasanje. 21 Glasamo o imenovanju Marina Vukoje za sekretara Doma naroda za mandatni period 2010. - 2014. godine, pa se nadamo da će se relaksirati poslije toga. Gospodine Rodiću da li je u pitanju greška ili? Greška. Molim vas da ponovite glasanje. Da li je u pitanju greška? Opet greška. Marin zrači u odnosu na onaj aparat tamo, izgleda. Ponovite. Marin je već pristao da ne bude jednoglasno, tako da. Od prisutnih 14 delegata, iz trećeg pokušaja – za je bilo 14 delegata, iz Federacije 9, iz Srpske 5. Konstatujem da je jednoglasno, uz postojanje opšte i entitetske većine, za sekretara Doma naroda Parlamentarne skupštine BiH za mandatni period 2010. – 2014. imenovan gospodin Marin Vukoja. Čestitam. Prelazimo na izjašnjavanje o narednoj odluci. Molim vas da pokrenete glasanje. Zahvaljujem se. Želite li da ponovimo glasanje gospodine Simiću?
/nije uključen mikrofon/
Ne želite, niste pogriješili. Dobro. Konstatujem da je od prisutnih 14 delegata – za bilo 13, 1 je bio uzdržan. Iz Federacije 9 za, iz Srpske 4 za, 1 uzdržan. Pa pošto postoji opšte i entitetska većina konstatujem da je za sekretara Zajedničke službe Parlamentarne skupštine BiH za mandatni period 2010. – 2014. godina, a u dijelu odluke koji se tiče Doma naroda, imenovan gospodin Ferid Buljubašić. Prelazimo na tačku osam, Ad. 8. Izbor jednog predstavnika akademske zajednice u Komisiju za izbor i praćenje rada Agencije za prevenciju korupcije i koordinaciju borbe protiv korupcije (rang-lista kandidata Privremene zajedničke komisije oba doma) Parlamentarna skupština BiH na 8. sjednici Predstavničkog doma, održanoj 25.08.2011. godine i 4. sjednici Doma naroda, održanoj 28.07.2011. godine imenovalo članove Privremene zajedničke komisije oba doma za sprovođenje procedure imenovanja jednog predstavnika akademske zajednice u Komisiju za izbor i praćenje rada Agencije za prevenciju korupcije i koordinaciju borbe protiv korupcije. Na 3. sjednici Privremena zajednička komisija oba doma utvrdila je prijedlog liste kandidata za imenovanje jednog predstavnika akademske zajednice u Komisiju za izbor i praćenje rada Agencije za prevenciju korupcije i koordinaciju borbe protiv korupcije. Navedeni prijedlog ste dobili. 22 U skladu sa prijedlogom Privremene zajednička komisija oba doma danas treba da se izjasnimo o imenovanju Milenka Obada za predstavnika akademske zajednice u Komisiju za izbor i praćenje rada Agencije za prevenciju korupcije i koordinaciju borbe protiv korupcije. Predstavnički dom imenovao je Milanka Obada u navedenu Komisiju. Riječ dajem gospodinu Hasanu Bećiroviću kojeg je Privremena komisija odredila za izvjestioca na sjednici Doma naroda, ako želi.
/nije uključen mikrofon/
Hvala. Otvaram raspravu o ovom prijedlogu. Nema prijavljenih. Zahvaljujem se. Prelazimo na izjašnjavanje. Od prisutnih 14 delegata – 14 delegata je bilo za. Iz Federacije 9, iz Srpske 5. Pa pošto postoji opšta i entitetska većina konstatujem Milenko Obad je imenovan za predstavnika akademske zajednice u Komisiju za izbor i praćenje rada Agencije za prevenciju korupcije i koordinaciju borbe protiv korupcije. Prelazimo na tačku devet, Ad. 9. Izbor tri člana Upravnog odbora Agencije za razvoj visokog obrazovanja i osiguranje kvaliteta (kandidatska rang-lista Privremene zajedničke komisije oba doma) Parlamentarna skupština je na 7. sjednici Predstavničkog doma, održane 27.07.2011. i 4. sjednici Doma naroda, održanoj 28.07.2011. imenovala članove Privremene zajedničke komisije oba doma PS BiH za sprovođenje procedure za izbor tri člana Upravnog odbora Agencije za razvoj visokog obrazovanja i osiguranje kvaliteta. Na 5. sjednici Privremena zajednička komisije oba doma utvrdila je i dostavila prijedlog jedinstvene liste tri kandidata za imenovanje članova Upravnog odbora Agencije za razvoj visokog obrazovanja i osiguranje kvaliteta. U skladu sa prijedlogom Privremene zajedničke komisije oba doma danas treba da se izjasnimo o imenovanju tri člana Upravnog odbora Agencije za razvoj visokog obrazovanja i osiguranje kvaliteta. Predstavnički dom imenovao je Murisa Čičića iz bošnjačkog naroda, Franu Ljubića iz hrvatskog naroda i Stevu Pašalića iz srpskog naroda za članove Upravnog odbora Agencije za razvoj visokog obrazovanja i osiguranje kvaliteta. 23 Riječ dajem gospodinu Josipu Merdži kojeg je Privremena komisija odredila za izvjestioca na sjednici Doma naroda, ako želi.
/nije uključen mikrofon/
Zahvaljujem se. Otvaram raspravu o ovom prijedlogu. Da li se neko javlja za riječ? Prijavljenih nema. Zahvaljujem se. Prelazimo na izjašnjavanje. Od prisutnih 14 delegata – za je bilo 14 delegata. Iz Federacije 9, iz Srpske 5. Postoji opšta i entitetska većina pa konstatujem da su Muris Čičić, Frano Ljubić i Stevo Pašalić imenovani za članove Upravnog odbora Agencije za razvoj visokog obrazovanja i osiguranje kvaliteta. Idemo dalje sa ovom sjednicom. Na dnevnom redu današnje sjednice ostalo nam je još davanje saglasnosti za ratifikaciju sporazuma i konvencije. Predlažem da objedinom raspravu o izjašnjavanju o davanju saglasnosti za ratifikaciju sporazuma i konvencije od tačke 10. do tačke 20. uključujući i tačku 20. Otvaram raspravu vezano za ovaj prijedlog. Ne javlja se niko. Zahvaljujem se. Prelazimo na izjašnjavanje o prijedlogu ovog zaključka. Zahvaljujem se. Od prisutnih 14 delegata – za je bilo 14 delegata. Iz Federacije 9, iz Srpske 5. Postoji opšta i entitetska većina pa konstatujem da je ovaj prijedlog usvojen. Ad. 10 – 20. Davanje saglasnosti Dobili se izvještaj Komisije za spoljnu i trgovinsku politiku, carine, saobraćaj i komunikacije. Riječ dajem predsjedavajućem Komisije gospodinu Hasanu Bećiroviću ako želi.
/nije uključen mikrofon/
Nema ništa da doda. Hvala. Otvaram raspravu. Da li se neko javlja za riječ? 24 Nema prijavljenih. Zahvaljujem se. Sad prelazimo na izjašnjavanje o davanju saglasnosti na ratifikaciju sporazuma i konvencije od tačke 10. do tačke 20. uključujući i tačku 20. Zahvaljujem se. Od prisutnih 14 – za je bilo 14 delegata. Iz Federacije 9, iz Srpske 5. S obzirom da postoji opšta i entitetska većina konstatujem da smo dali saglasnost za ratifikaciju sporazuma i konvencije od tačke 10. Do tačke 20. uključujući i tačku 20. Ovim smo iscrpili današnji dnevni red, s tim da sad imam obavezu i potrebu, naravno da vas obavijestim zvanično i usmeno – u ime Kolegijuma Doma naroda a i Zajedničkog kolegija, u onoj mjeri u kojoj je to dozvoljeno, da postoji velika mogućnost, vjerovatnoća da će u petak biti nastavljen rad Doma naroda, naravno po sljedećoj sjednici. Ne mogu još uvijek da vam kažem da li je to posebna sjednica Doma naroda ili zajednička sjednica oba doma, jer o tome još uvijek nema saglasnosti, pa vas molim da u skladu, naravno i sa ovim delegatskim obavezama budete planirali svoje vrijeme radi omogućavanja kvoruma za rad naredne sjednice. Hvala vam. Sjednica završena u 12:25 sati.